मुंबई। ‘गेस्ट इन लंदन’ में अनुभवी अभिनेता और भाजपा सांसद परेश रावल के साथ काम कर चुके अभिनेता कार्तिक आर्यन ने कहा कि वह उनका बहुत सम्मान करते हैं और जरूरत पड़ने पर उनसे मदद लेते हैं। कार्तिक ने कहा, “परेश सर फिल्मोद्योग में एक ऐसे व्यक्ति हैं, जिनसे मेरी घनिष्ठता है। वह मनोरंजन-जगत के कुछ ही ऐसे लोगों में से हैं, जो सह-कलाकारों को सही मायने में सलाह देते हैं और उनकी मदद करते हैं। शूटिंग के दौरान हमारी अच्छी दोस्ती हो गई।”